มอยส์ ตั้งตารอพาแมวดำเยือนถิ่นผีแดง
สำนักข่าวต่างประเทศรายงานวันที่ 23 ธ.ค. ว่าเดวิด มอยส์ ผู้จัดการทีม แมวดำ ซันเดอร์แลนด์ เผย ตั้งตารอเกมกลับไปเยือน โอลด์ แทรฟเฟิร์ด ทำศึกพรีเมียร์ลีก อังกฤษ กับทีมเก่า ปิศาจแดงแมนเชสเตอร์ ยูไนเต็ด ในวันจันทร์ที่จะถึงนี้,สำหรับ มอยส์ เคยคุมทีมแมนเชสเตอร์ ยูไนเต็ด แต่ก็โดนปลดออกจากตำแหน่งทั้งที่ยังไม่จบฤดูกาล ก่อนจะมารับงานเป็นกุนซือของซันเดอร์แลนด์ ปัจจุบันพาทีมรั้งอันดับ 18 ของตาราง  และมีโปรแกรมพาแมวดำบุกไปเยือนทีมเก่าของเขาอย่าง แมนเชสเตอร์ ยูไนเต็ด ซึ่ง มอยส์ ยอมรับว่าตั้งตารอที่จะกลับไปโรงละครแห่งความฝันอีกครั้ง,ผมกำลังตั้งตารอที่จะกลับไปที่นั่น มันเป็นสถานที่ที่ยอดเยี่ยมในการเป็นผู้จัดการทีม และเป็นโอกาสที่ยอดเยี่ยมที่ได้ทำงานกับสโมสรฟุตบอลแบบนี้ มันเป็นช่วงคริสมาสต์ที่ยาก นั่นเป็นเหตุผลที่ว่าทำไมผลการแข่งขันที่เราเจอกับวัตฟอร์ตคือสิ่งที่สำคัญมากสำหรับการเริ่มต้น เราไปที่นั่นโดยรู้ว่าแมนเชสเตอร์ ยูไนเต็ด กำลังมองหารูปแบบบางอย่าง เราต้องพยายามที่จะหยุดพวกเขา เราไม่ได้เล่นดีในวันที่เจอกับวัตฟอร์ด แต่เราได้ผลการแข่งขันที่ต้องการและนั่นคือสิ่งสำคัญ มอยส์ กล่าว
เดวิด มอยส์ กุนซือทีมซันเดอร์แลนด์ เผย ตั้งตารอเกมกลับไปเยือน โอลด์ แทรฟเฟิร์ด ทำศึกพรีเมียร์ลีกกับทีมเก่า แมนเชสเตอร์ ยูไนเต็ด ในวันจันทร์ที่จะถึงนี้
พรีเมียร์ลีก,วันเดอร์แลนด์,แมนเชสเตอร์ ยูไนเต็ด,เดวิด มอยส์,ข่าวกีฬา